Da DM for islænder i sidste weekend var færdigafviklet kunne Camilla Jørgensen endnu en gang stille sig øverst på skamlen i 5-gang for junior og ungdomsryttere. Med mesterskabstitlen fulgte igen en udtagelse til landsholdet, og dermed er vejen nu banet for deltagelse ved VM for den talentfulde unge rytter, der til daglig bor og træner sine og andres heste i Bjergby ved Hjørring. Landsholdet drager til Østrig i starten af august for at forsvare de danske farver ved VM.

Referat:
Med ny titel af Danmarksmester er nordjyske Camilla Jørgensen endnu engang blevet udtaget til landsholdet. Næste stop: VM.